《闲遣 其一》
清代·朱寯瀛

葹菉丛中自葆真，懒从詹尹问前因。老将及耄宁争智，生本多忧任贺贫。

耻效纵横欺世辈，甘为勤苦授经人。握兰总受皇天眷，肯道儒冠误此身。

作者简介：朱寯瀛，字芷青，大兴人。同治壬戌举人，历官河南知府。有《金粟山房诗钞》、《续钞》、《佛冈宦辙诗》、《汴游冰玉稿》、《周滨集》、《陈州集》、《素园晚稿》、《上瑞堂集》。